cyanic-selkie/wikianc huggingface dataset:
Kasnäs
Palvelut
Kasnäsin palveluihin kuuluvat vierasvenesatama, polttoainemyynti, pesutupa, hotelli, kylpylä, ravintola, kauppa, posti, saaristolaistori, sukelluskeskus, kultasepänliike, venevuokraus, venesäilytys ja minigolf.
Gabriel Boric
Gabriel Boric Font (11. helmikuuta 1986 Punta Arenas) on chileläinen poliitikko ja Chilen nykyinen presidentti. Hän on nuorin koskaan Chilen presidentin virkaan valittu henkilö. Poliittisesti hän on vasemmistolainen.
Tausta ja yksityiselämä
Boric syntyi Punta Arenasissa eteläisessä Chilessä vuonna 1986. Hän opiskeli yliopistossa oikeustiedettä ja vuonna 2011 hän nousi maanlaajuisten opiskelijaprotestien johtohahmoksi. Protesteissa vallattiin kampuksia ja vaadittiin maksutonta ja laadukasta korkeakoulutusta.
Boric kasvoi uskovaisessa katolilaisessa kodissa, mutta on sittemmin määritellyt itsensä agnostikoksi.
Vuodesta 2019 lähtien Boric on ollut parisuhteessa politiikan tutkimusta opiskelevan Irina Karamanosin kanssa.
Koptit
Koptit ovat egyptiläinen etnis-uskonnollinen kansanryhmä. He ovat arabiankielisiä koptilaiskristittyjä.
Gabriel Boric
Poliittinen ura
Vuonna 2013 Boric jätti opintonsa kesken, kun hänet valittiin Chilen edustajainhuoneen jäseneksi. Hän edustaa maan eteläistintä vaalipiiriä. Boric on ollut mukana perustamassa Frente Amplio -nimistä vasemmistolaista vaaliliittoa, johon mm. Chilen kommunistinen puolue kuuluu. Poliittiset vastustajat ovat kritisoineet tätä, mutta kannattajat sitä vastoin ovat tuoneet esille, että Boric itse edustaa maltillisempaa vasemmistoa.
Koptit
Koptit ovat Egyptin suurin vähemmistö ja koko arabimaailman suurin kristillinen yhteisö. Heidän lukumääräkseen Egyptissä on yleensä arvioitu 4,7–7,1 miljoonaa eli 6–9 prosenttia koko maan väestöstä, mutta joissain arvioissa heidän väestöosuudekseen on arvioitu jopa 10–20 prosenttia. Lisäksi Pohjois-Sudanissa asuu vajaa puoli miljoonaa koptia. Kopteja on lähtenyt myös paljon diasporaan Lähi-itään, Pohjois-Afrikkaan, Eurooppaan ja Amerikkaan.
Miloslav Hořava
Miloslav Hořava (s. 14. elokuuta 1961 Kladno, Tšekkoslovakia) on tšekkiläinen entinen jääkiekkoilija. Pelipaikaltaan hän oli puolustaja.
Gabriel Boric
Poliittinen ura
Hänet valittiin presidentiksi 19. joulukuuta 2021 järjestetyllä presidentinvaalien toisella kierroksella ja hän vannoi virkavalansa 11. maaliskuuta 2022.
Miloslav Hořava
Hořava aloitti uransa Tšekkoslovakian pääsarjassa Kladnon joukkueessa, jossa hän pelasi kaudet 1978–1989. Edmonton Oilers varasi hänet NHL:ään 1981 varaustilaisuuden yhdeksännellä kierroksella numerolla 176, mutta kauppasivat hänen pelaajaoikeutensa New York Rangersiin 23. lokakuuta 1986. Tšekkoslovakian viranomaiset antoivat hänelle luvan siirtyä Pohjois-Amerikkaan pelaamaan keväällä 1989, jolloin hänestä tuli 27-vuotiaana eräs kaikkien aikojen nuorimmista laillisesti Tšekkoslovakiasta siirtyneistä urheilijoista. Hořava pelasi Rangersissa kaudet 1989–1991 keräten runkosarjassa 80 ottelussa 5 maalia, 17 syöttöä eli yhteensä 22 tehopistettä. Pudotuspeleissä hän saalisti kahdessa ottelussa yhden syötön.
Koptit
Etymologia
Nimitys kopti tulee kreikan kielen sanasta aigyptios, egyptiläinen. Arabivalloituksen jälkeen 600-luvulla egyptiläiset luopuivat kopti-nimestä, jolla alettiin tarkoittaa ainoastaan kristittyjä egyptiläisiä.
Miloslav Hořava
Vuonna 1991 Hořava kaupattiin Quebec Nordiquesille, mutta hän päätti siirtyä pelaamaan Ruotsiin Modon riveihin. Vuonna 1994 hän palasi Tšekkiin Slavia Praha HC:hen, jossa pelasi vuoteen 1997 saakka. Hän pelasi Tšekin pääsarjassa aina vuoteen 2000 saakka. 2002 hänet nimitettiin Karlovy Vary -joukkueen valmentajaksi. Hän myös pelasi joitakin otteluja joukkueessa.
Gabriel Boric
Poliittiset näkemykset
Boric on kertonut tavoitteekseen Augusto Pinochetin perinnön hautaamisen. Hän on luvannut desentralisoida maan hallintoa, luoda hyvinvointivaltion ja parantaa naisten, muunsukupuolisten sekä alkuperäiskansojen asemaa. Lisäksi hän haluaa uudistaa eläkejärjestelmän ja taistella ilmastonmuutosta vastaan sekä lyhentää työviikkoa 45 tunnista 40:een.
Miloslav Hořava
Maajoukkueurallaan Hořava edusti Tšekkoslovakiaa olympialaisissa 1984 (hopeaa), 1988, 1992 (pronssia) sekä 1994. MM-kilpailuissa hän pelasi vuonna 1981 (pronssia), 1982 (hopeaa), 1985 (kultaa), 1987 (pronssia) ja 1993 (pronssia). Kanada Cupissa hän edusti Tšekkoslovakiaa 1981 (kolmas), 1984 ja 1987.
Koptit
Varhaishistoria
Koptit polveutuvat muinaisista egyptiläisistä. Koska koptit eivät ole sulauttaneet joukkoonsa ulkopuolisia, he ovat säilyttäneet muinaisten egyptiläisten ulkomuodon.
Gabriel Boric
Poliittiset näkemykset
Edustamastaan vasemmistosta Boric on sanonut, ettei sen tule ajaa kaksilla rattailla sanoen, että "siinä missä vasemmiston täytyy tuomita Chilen ihmisoikeusrikkomukset sen diktatuurin aikana ja nykyään, hiljaiset vallankumoukset Brasiliassa, Hondurasissa ja Paraguayssa, Israelin aluemiehitykset ja Yhdysvaltain interventiot, meidän täytyy vasemmistosta myös tuomita samalla voimalla vapauksien pysyvä kaventuminen Kuubassa, Ortegan sortovalta Nicaraguassa, diktatuuri Kiinassa ja demokratian perusteiden heikkeminen Venezuelassa".
Koptit
Varhaishistoria
Kristinusko tuli Egyptiin jo ensimmäisellä vuosisadalla. Se levisi nopeasti koko maahan, ja Aleksandrian kaupungista tuli tärkeä kristinuskon keskus. Koptilainen kirkko oli yksi niistä itäisistä kirkoista, jotka torjuivat käsityksen Kristuksen kahdesta luonnosta, joka oli hyväksytty Khalkedonin kirkolliskokouksessa. Koptilainen kirkko omaksui miafysitismiksi kutsutun teologisen opin. Moni kopti erkaantui ortodoksisesta koptilaisuudesta kääntymällä roomalaiskatolisuuteen ja protestantismiin.
Arabit valloittivat Egyptin vuonna 641. Muslimeiksi kääntyneet arabihallitsijat alkoivat vainota kopteja 800-luvulta alkaen, jolloin koptien kirkkoja tuhottiin, kirjoja poltettiin ja vanhimpia vangittiin.
Koptit alkoivat käyttää arabian kieltä, ja osa sulautui arabeihin. Arabiasta tuli koptien liturginen kieli koptin kielen rinnalla 1100-luvulla, sillä moni kopteista oli jo unohtanut koptin kielen. Nykyisin vain pieni osa koptien jumalanpalveluksista on muulla kielellä kuin arabiaksi.
1800- ja 1900-luvuilla
thumb|left|Egyptin presidentti [[Gamal Abdel Nasser|Nasser tapaa koptipiispoja vuonna 1965.]] Islamiin kääntymisten seurauksena kopteja oli enää kymmenesosa koko maan asukkaista, kun Britannia otti Egyptin hallintaansa vuonna 1882. Koptit olivat dhimmejä, eli heidän toimintaansa säädeltiin ja rajoitettiin monin tavoin. Kopteilla oli kuitenkin uskonnonvapaus ja oikeus omistaa maata. Egyptiin syntyikin 1800-luvulla suuri koptien porvariluokka. Kopteja toimi myös paikallisjohtajina, ja brittihallinnon aikakaudella Egyptissä toimi myös kaksi koptipääministeriä.
Koptien asema heikentyi Egyptin itsenäistyttyä vuonna 1936. Nasserin valtakaudella vuoden 1952 uudistuksissa keskiluokkaiset ja alaluokkaiset koptit olivat hyötyjien puolella, mutta 75 prosenttia vaikutusvaltaisen koptieliitin omaisuudesta kansallistettiin. Koptit kärsivät 1950-luvulla häirinnästä, merkittäviä koptipuolueita lakkautettiin ja heidän omaisuuttaan takavarikoitiin. Heikkenevät olosuhteet ajoivat monet koptit muuttamaan maasta.
Sadatin aikana vuonna 1972 radikaalit islamistit tuhosivat paljon koptien kirkkoja ja muita rakennuksia. Vuosikymmenen lopulla koptit protestoivat syrjintää ja sharialain valtaa vastaan, ja maassa oli selkkauksia muslimien ja koptien välillä. Sadat karkotti koptien paavi Shenouda III:n vuonna 1980 viideksi vuodeksi, koptiaktivisteja pidätettiin, ja heidän järjestöjään ja julkaisujaan kiellettiin.
2000-luvulla
thumb|upright|Kopti [[Boutros Boutros-Ghali oli YK:n pääsihteeri 1990-luvulla.]] Koptit ovat kärsineet syrjinnästä ja väkivallasta 2000-luvullakin. Kouluissa koptien kulttuuria ei opeteta, ja heidän asemansa yliopistossa ja armeijassa on epätasa-arvoinen. 2010-luvulla kopteja on surmattu useissa hyökkäyksissä. Pelkästään vuosien 2011–2012 aikana heitä surmattiin yhteensä lähes sata. Vuonna 2013 muslimit syyttivät kopteja Egyptin väkivaltaisen armeijan tukemisesta, mikä johti uusiin koptivainoihin.
Presidentti Abdel Fattah al-Sisi on ryhtynyt tukemaan ja osallistamaan koptikirkkoa. Vainot ja syrjintä ovat kuitenkin jatkuneet – esimerkiksi koptien kirkkorakentamista on rajoitettu, eivätkä viranomaiset aina suojele kopteja väkivallalta. Vuoden 2015 vaaleissa Egyptin parlamenttiin kuitenkin valittiin ennätykselliset 36 koptia eli kuusi prosenttia kaikista paikoista.
Kopteja asuu suhteellisesti eniten Ylä-Egyptissä. Useimmat koptit ovat talonpoikia ja työläisiä, mutta osa heistä kuuluu talouselämän ylempään keskiluokkaan tai kaupunkien ja maaseudun keskiluokkaan.
Gothic & Lolita Bible
Gothic & Lolita Bible on japanilainen, neljä kertaa vuodessa ilmestyvä lehti lolita-tyylin harrastajille. Sen ensimmäinen numero julkaistiin vuonna 2001. Lehdessä on ompeluohjeita ja artikkeleita gothic & lolita -kuvastoon sointuvista kuuluisuuksista ja yhtyeistä. Gothic & Lolita Bibleä julkaisee Index Communications. Helmikuussa 2008, Tokyopop alkoi julkaisemaan lehteä myös englanniksi, mutta lopetti keväällä 2009 viidennen numeron jälkeen.
Ian Levine
Ian Levine (s. 22. kesäkuuta 1953 Blackpool, Englanti) on englantilainen lauluntekijä, musiikkituottaja ja DJ.
Musiikkiura
Aiemmin urallaan hän oli DJ:nä Blackpool Meccassa ja alkoi keräillä soul-, R&B- ja northern soul-vinyylilevyjä. 1970-luvun puolivälissä hän oli innostunut myös diskosta ja kehitti sitä myöhemmin Hi-NRG-gendreksi.
Levine työskenteli myös vakituisesti DJ:nä Lontoon tunnetussa homoseksuaalien suosimassa yökerhossa Heaven, joka oli vastaus New Yorkin yökerholle The Saint.
Vuonna 1987 Levine alkoi levyttää entisille Motown-artisteille. Vuonna 1989 projekti oli kasvanut suuriin mittoihin ja 60 entistä Motown-tähteä kerääntyi Hitsville-rakennuksen eteen Detroitissa, mikä keräsi paljon mediahuomiota ja asiasta mainittiin yli 40 yhdysvaltalaisessa uutislähetyksessä ja keskusteluohjelmassa. Motorcity Records pantiin alulle. Kun projekti päättyi 1990-luvun puolivälissä, 108 entistä Motown-laulajaa oli levyttänyt yhteensä 850 kappaletta. Kaikkein suosituin single oli artistilta, joka ei ollut levyttänyt 23 vuoteen, Frances Nero. Hänen kappaleensa "Footsteps Following Me" oli Levinen ja Ivy Jo Hunterin kirjoittama. Jälkimmäinen nimi löytyy myös Martha & the Vandellasin hitin "Dancing In The Street" -takaa.
Alfred García
Alfred García Castillo (s. 14. maaliskuuta 1997 El Prat de Llobregat, Espanja), tunnetaan myös pelkällä nimellä Alfred García, on espanjalainen laulaja. Hän edusti Espanjaa vuoden 2018 Eurovision laulukilpailussa Lissabonissa yhdessä Amaia Romeron kanssa kappaleella "Tu canción".
Biografia
Seitsemänvuotiaana Alfred aloitti laulamisen ja vetopasuunan opiskelun. Hän osaa myös soittaa kitaraa, rumpuja ja koskettimia. Hän opiskeli musiikkia Unió Filharmònica del Prat -nimisessä koulussa.
Viistoistavuotiaana Alfred julkaisi itse tuottamansa albumin nimeltä Beginning ja singlen nimeltä "She Looks So Beautiful". Vuoteen 2018 mennessä hän on julkaissut yhteensä kolme albumia ja on säveltänyt elokuvamusiikia.
Vuonna 2016 Alfred kilpaili La Voz -kilpailun (Espanjan versio The Voice-kilpailusta) neljännellä tuotantokaudella. Hän esitti John Mayerin "Waiting on the World to Change" Ääni Ratkaisee -jaksossa, mutta yksikään tuomareista ei kääntynyt.
Vuonna 2017 Alfred koe-esiintyi Operación Triunfo -kilpailun yhdeksännellä tuotantokaudella. 23 lokakuuta hänet valittiin kilpailun "Akademiaan". 29. tammikuuta 2018 kilpailun finaalin "Gala Eurovisión" aikana hän voitti kisan saaden eniten ääniä yleisöltä ja edusti näin ollen Espanjaa vuoden 2018 Euroviisuissa yhdessä Amaian kanssa kappaleella "Tu canción".
Marcus Elieser Bloch
pienoiskuva|Marcus Elieser Bloch. Marcus Elieser Bloch (1723 Ansbach – 1799 Carlsbad ) oli saksalainen lääkäri ja luonnontieteilijä. Häntä pidetään yhtenä 1700-luvun parhaista iktyologeista.
Acanthurus blochii -niminen kalalaji on nimetty hänen mukaansa.
Europa Universalis
Peli on raskas strategiapeli, jossa on tarkoitus ohjata oma valtionsa mahtavimmaksi valtioksi koko maailmassa. Peli koostuu kaupankäynnistä, sotimisesta, diplomatiasta, ja siirtokuntien hallitsemisesta sekä peliin vaikuttaviin historiallisiin tapahtumiin reagoimisesta. Pelattavana on kaikki merkittävät ajanjakson valtiot ja pelaaja voi myös luoda omia vasallivaltioita, kuten Suomen, joka ei vielä tuolloin ollut valtio.
Merkittävä ominaisuus pelisarjassa on se, että Crusader Kings antaa ohjattavaksi valtion keskiajalta renessanssiin ja tämän pelin voi siirtää Europa Universalis II:een. Europa Universalis II:n voi siirtää Paradoxin peliin Victoria: An Empire Under the Sun ja siitä vielä peliin Hearts of Iron II, jolloin pelaajan on mahdollista ohjata samaa valtiota lähes 900 vuoden ajan.
Pelisarjan viimeisin peli Europa Universalis IV julkaistiin elokuussa 2013.
Operaatio Hurrikaani (sota)
Operaatio Hurrikaani oli Kroatian armeijan hyökkäys Kroatian sodassa 12. joulukuuta 1991 – 3. tammikuuta 1992 Jugoslavian kansanarmeijaa ja Länsi-Slavonian paikallispuolustusjoukkoja vastaan Savajoen laaksossa Länsi-Slavoniassa. Operaatio tapahtui Länsi-Slavoniassa Papukin vuorella ja sen ympäristössä. Kroaatit valtasivat merkittävän Pakrac–Požega-tien, joka vei Itä-Slavoniaan läntisestä Kroatiasta, ja turvasivat taemman Podravska magistralan rauta- ja maantien.
Martín Perfecto de Cos
Martín Perfecto de Cos (1800–1854) oli meksikolainen kenraali ja generalissimus  Antonio López de Santa Annan lanko. Vuonna 1820 Cosista tuli Meksikon armeijan kadetti, vuotta myöhemmin hänet ylennettiin luutnantiksi ja 1830-luvulla hänestä tuli prikaatinkenraali. Syyskuussa 1835 Cos lähetettiin Meksikosta Texasin territorioon karkottamaan kaikki amerikkalaiset siirtolaiset, jotka olivat saapuneet alueelle vuoden 1830 jälkeen. Joulukuussa 1835 Cos ja hänen 1 200 sotilastaan kärsivät tappion Texasilaisille joukoille Texasin vallankumoukseen sisältyneessä Bexarin piirityksessä. Myöhemmin Cos oli mukana Alamon taistelussa ja osallistui 1840-luvulla myös Meksikon–Yhdysvaltain sotaan. Cos kuoli Veracruzissa 1854.
Operaatio Hurrikaani (sota)
Hyökkäys tapahtui monella alueella pitkin Länsi-Slavonian rintamaa. Papukin sektorilla kaksi joukko-osastoa teki pihtiliikkeen serbien asemiin. Eräällä sektorilla kroaatit vapauttivat Vocinin ja humin 15. joulukuuta 1991, ja etenivät serbien tukialueelle Bučjeen. Slatina sektorilla kroaatit valtasivat Požegan alueella 15.–18. joulukuuta 1991 Novo Zvečevomin, Kamenskan ja muutamia muita kyliä. 19. joulukuuta serbit valtasivat Mašička Šagovinan kylän Nova Gradiškan sektorilla. 127. prikaati eteni edelleen ja valtasi Grahovljane ja Dragovićin kylät 24.–25. joulukuuta, ja sillä välin 104. Kroatian armeijan prikaati valtasi Kusonjen. 25. joulukuuta 1991 kroaatit olivat edenneet serbian tukialueella Bučjeen.
Operaatio oli menestyksekäs, ja vain tulitauko esti kroaatteja etenemästä Savajoelle. Kroaatit valloittivat tässä hyökkäyksessä osan Länsi-Slavoniasta; kroaattiarmeija HV vapautti 170 neliökilometriä maata Kroatialle, ja valtasi 21 serbien linnoitettua asemaa.
Mika Malm
Mika Malm (s. 1981 Turku) on sarjakuvapiirtäjä, jonka ensimmäinen sarjakuva Pelimiehet löysi tiensä lehtien palstoille vuonna 2005. Sarjakuvan tekemistä ennen piirtäjä keskittyi pakinoiden kuvittamiseen sekä muiden yksittäisten huumorikuvien piirtämiseen.
Tour Ariane
Tour Ariane on toimistokäytössä oleva pilvenpiirtäjä Pariisin lähellä sijaitsevassa Puteaux'n kunnassa, La Défensen liikekaupunginosassa. Se on valmistunut vuonna 1975, ja sen suunnittelusta on vastannut arkkitehti Jean de Mailly. Rakennus yltää 152 metrin korkeuteen, ja sen kerroslukumäärä on 36.
A Hard Rain’s a-Gonna Fall
A Hard Rain’s a-Gonna Fall on Bob Dylanin vuonna 1962 tekemä kappale, joka julkaistiin hänen The Freewheelin’ Bob Dylan -albumillaan vuonna 1963. Kappaleen sanoituksen rakenne perustuu ”Lord Randall” -nimiseen englantilaiseen balladiin.
Dylan kirjoitti kappaleen sanat syyskuussa 1962 ystävänsä Chip Monckin asunnossa. Samana iltana hän näytti runon folk-laulaja Tom Paxtonille, joka piti siitä kovasti ja ehdotti, että Dylan rakentaisi siihen melodian. Ensiesityksensä kappale sai 22. syyskuuta Carnegie Hallissa, New Yorkissa.
Kappaleen sanoituksen merkityksestä on monia erilaisia näkemyksiä. Yhden näkemyksen mukaan kappaleen kertosäe viittaa radioaktiiviseen laskeumaan, mutta Dylan itse on kiistänyt tämän. Dylan kuitenkin myöntää saaneensa innoituksen kappaleen säveltämiseen Kuuban kriisistä, jolloin ydinsodan puhkeaminen oli lähellä. Laulun synkän apokalyptiset ja surrealistiset kielikuvat heijastavat Kuuban kriisin aikoihin vallinnutta pelonsekaista ilmapiiriä.
Auri
Auri on suomalainen naisen, joskus miehenkin etunimi. Nimi on muunnos Aurorasta ja Aurasta. Aurora tarkoittaa aamuruskoa. Aurin, Auroran ja Auran nimipäivää vietetään 10. maaliskuuta.
Vuoden 2019 loppuun mennessä nimi Auri on Suomessa annettu hieman alle 340 naiselle ja noin 20 miehelle.
Dimetyyliglutaraatti
Dimetyyliglutaraatti (C7H12O4) on alifaattisiin estereihin kuuluva orgaaninen yhdiste. Rakenteeltaan se on metanolin ja glutaarihapon esteri. Yhdistettä voidaan käyttää liuottimena.
Ominaisuudet, valmistus ja käyttö
Dimetyyliglutaraattia valmistetaan esteröimällä metanolilla seosta, joka sisältää glutaarihapon lisäksi meripihkahappoa ja adipiinihappoa. Tuotteena muodostuu niin sanottujen kaksiemäksisten happojen estereiden seos, joka sisältää dimetyyliglutaraatin lisäksi dimetyylisukkinaattia ja dimetyyliadipaattia. Nämä esterit voidaan erottaa toisistaan tislaamalla. Dimetyyliglutaraattia voidaan käyttää joko yksinään tai seoksena dimetyyliadipaatin ja dimetyylisukkinaatin kanssa. Sitä käytetään liuottimena muun muassa maalinpoistoaineissa, kynsilakanpoistoaineissa, teollisissa puhdistusaineissa, polyesterien ja epoksidien liuottimena sekä hartsien liuottimena. Runsaasti sitä käytetään muun muassa autoteollisuudessa.
Opetaia Foa'i
Opetaia Foa'i on oseanialainen muusikko. Hän syntyi Samoalla. Hänen isänsä oli kotoisin Tokelaulta ja äiti Tuvalulta. Foa'i muutti yhdeksänvuotiaana Uuteen-Seelantiin. Hän on maininnut, että näihin aikoihin hänen suosikkiartistejaan olivat muun muassa Jimi Hendrix ja Joan Armatrading. Vuonna 1995 Foa'i perusti Aucklandissa Te Vaka -yhtyeen, joka on tähän mennessä julkaissut neljä albumia ja yhden DVD:n. Foa'i on tuottanut kaikki albumit. Te Vakassa Foa'i laulaa sekä soittaa kitaraa ja lyömäsoittimia. Foa'i tekee myös kaikki yhtyeen kappaleet. Foa'i puhuu englantia, samoaa, tuvalua ja tokelauta, mutta hän tekee sanoituksensa tokelauksi.
KNM Ula (S300)
Valmistus
Alus tilattiin 30. syyskuuta 1982 Thyssen Nordseewerkeltä Emdenistä, missä köli laskettiin 29. tammikuuta 1987. Se laskettiin vesille 29. heinäkuuta 1988 ja valmistui 27. huhtikuuta 1989.
Palvelus
Harjoitustorpedo vaurioitti alusta koejoissa 1989.
Arnold Orville Beckman
thumb|Walter Knott ja Arnold Beckman (oikealla) vuonna 1970. Arnold Orville Beckman (10. huhtikuuta 1900 – 18. toukokuuta 2004) oli yhdysvaltalainen kemisti, jota pidetään pH-mittarin keksijänä. Hän toimi professorina California Institute of Technologyssä ja perusti vuonna 1935 Beckman Instruments -yhtiön, joka on nykyisin nimellä Beckman Coulter.
Beckman syntyi Illinois'ssa. Hän liittyi elokuussa 1918 Yhdysvaltain merijalkaväkeen. Hän aloitti opinnot Illinois'n yliopistossa ja sai tohtorin arvon California Institute of Technologystä 1928.
Hänelle myönnettiin kansallinen mitali saavutuksista teknologian alalla 1988 ja tieteestä 1989.
Beckman kuoli 104-vuotiaana Kalifornian La Jollassa.
Olympos (peli)
thumb|Olympoksen kansikuva Olympos oli suomalaisen Midnight Sun Gamesin (MSG) kehittämä strategiapeli, jota pelattiin postipelinä. Olympos-pelejä pelattiin vuodesta 1992 ainakin 2000-luvun alkupuolelle asti.
Olympos sijoittui antiikin Kreikkaan. Jokainen pelaaja ohjasi kreikkalaista kaupunkivaltiota ja huolehti sen taloudesta, kulttuurista, sotavoimista sekä suhteesta jumaliin. Pelin saattoi voittaa joko kulttuuri- tai sotilasvoiton turvin.
Ensimmäisten pelien epätasapainoisuuksien korjaamisen jälkeen Olympoksesta povattiin kansainvälistä menestyjää. Lisensointia povattiin Itävaltaan ja Australiaan. Lopulta peli lisensoitiin brittiläiselle Rhann Postal Gamesille, joka pyöritti peliä englanniksi koko Euroopan alueella.
Historia
Olympoksen kehittänyt Midnight Sun Games (MSG) sai alkunsa kontiolahtelaisesta yläaste- ja lukioikäisestä kaveriporukasta. Jussi Holopaisen ja Janne Pölösen ympärille ryhmittynyt porukka pelasi ahkerasti tietokone- ja lautapelejä. Brittiläisten pelilehtien kautta ryhmä kiinnostui play-by-mail- (PBM) eli postipeleistä ja osallistui englantilaisiin ja saksalaisiin peleihin. Viimeinen sysäys kohti postipelejä saatiin kun Holopainen ja Pölönen lukivat vuonna 1988 Jyrki Kasvin Mikrobittiin kirjoittaman jutun ulkomaisista postipeleistä; myöhemmin Kasvi päätyi itse pelaamaan Olymposta. Kun Holopainen ja Pölönen muuttivat opiskelemaan Ouluun, perustettiin avoin yhtiö MSG vuoden 1992 keväällä pyörittämään vastaavanlaisia postipelejä Suomessa. Kyseessä oli ensimmäinen suomalainen postipeliyritys, joskin Suomessa oli toiminut jo aiemmin Suomen PBM-seura. Holopainen ja Pölönen kävivät läpi peli-ideoitaan ja lopulta päätyivät antiikin Kreikka -teemaiseen Olympokseen. Ratkaisu oli luonteva, koska molemmat olivat roolipelitaustansa vuoksi kiinnostuneita historiasta ja erityisesti Pölönen juuri antiikin ajasta. Varsinaista pelinkehityskokemusta kummallakaan ei ollut, mutta Holopainen osasi tietokoneohjelmointia. Kaverukset kokeilivat erilaisia sääntövariaatioita aluksi ilman peliohjelmistoa ja sitten Holopaisen suunnitteleman peliohjelmiston kanssa. Monimutkaisen Olympoksen suunnittelu veikin paljon aikaa. Vasta myöhemmin keksitty, yksinkertaisempi Teknocide-peli ehti valmistua ensin.
MSG:n ensimmäiset pelit pääsivät käyntiin elokuun puolivälissä 1992. Teknisiä ongelmia ratkottiin sitä mukaa kun niitä ilmeni. Ensimmäisestä virallisesta pelistä kehittyikin eräänlainen alfatestaus, jonka myötä tekijät saivat paljon palautetta. Erityisesti pelin rajattoman kasvun sallinut talousjärjestelmä oli aluksi pahasti epätasapainossa. Alkuvaiheen peleissä peliohjelmistossa oli vielä ohjelmointivirheitä, jotka saattoivat aiheuttaa parin päivän viivytyksiä kierrosten loppuunsaattamiseen. Myös pelin sääntöjä hiottiin pelikertojen myötä. Vuosi MSG:n perustamisen jälkeen käynnissä oli jo kolme samanaikaista Olympos-peliä ja yritys kertoi palkkaavansa lisää pelinjohtajia hoitamaan Olympos- ja Austerlitz-pelejä. Olympos keräsi kehuja brittiläisessä alan Flagship-lehdessä ja oli säännöllisesti mukana sen maailmanlaajuisessa postipelien listauksessa. Sille povattiin kansainvälistä menestystä ja lisensointia yritettiin muun muassa Itävaltaan ja australialaiselle The Australian Wizard -yritykselle. Olympos lisensoitiin lopulta vuonna 1993 brittiläiselle Rhann Postal Gamesille, joka pyöritti pelin englanninkielistä versiota eurooppalaiselle yleisölle. MSG:n lopetettua Olympos-pelit Suomessa niitä jatkoi vuonna 1997 rekisteröity, niin ikään oululainen yritys Divisio Tactica. Pelejä pelattiin ainakin vielä 2000-luvun alussa. Olympokseen liittyvää materiaalia on esillä Suomen pelimuseossa.
Pelaaminen
thumb|Pelin kartta. Pelaaja on värittänyt sille vallitsevan pelitilanteen.
Olympos oli strateginen postipeli, jossa pelaajien ohjaamat kaupunkivaltiot kamppailivat antiikin Kreikan johtajuudesta. Peliin saattoi osallistua 50 pelaajaa, yksi kutakin kreikkalaista kaupunkivaltiota kohden. Pelaajien edustamat valtiot oli numeroitu välillä 1–50. Jokainen valtio oli tunnistettavissa kirjeenvaihdossa ja käskyissä tämän numeron avulla koko loppupelin ajan. Olymposta pelattiin realistisella Kreikan kartalla ja pelaajat saivatkin karttapohjan, jolle saattoivat merkitä kulloisenkin pelitilanteen. Tarpeen tullen peliä voitiin pelata myös vajaalla ryhmällä, jolloin karttaa voitiin supistaa. Pelin alussa pelaajat saivat myös ohjekirjan.
MSG toimi pelinjohtajana. Kuten muissakin postipeleissä, pelinjohtajan rooli rajoittui pelin tekniseen pyörittämiseen eikä roolipelien tapaan tarinan edistämiseen. MSG syötti pelaajien lähettämät käskyt peliohjelmistolle ja postitti pelaajille kierrosraportit ja uutiskirjeen.
Olymposta pelattiin postittamalla pelinjohtajana toimivalle MSG:lle käskylomake, joka sisälsi pelaajan siirrot. Säännöt olivat monipuoliset ja valittavissa oli lukuisia käskyjä. Uusi käskylomake saapui pelaajalle aina edellisen kierroksen kierrosraportin kanssa postissa. Yksi kierros Olympos-peliä kesti kaksi viikkoa. Kierroksen viimeisenä päivänä pelinjohtaja syötti käskylomakkeet peliohjelmistoon ja tulosti pelaajien henkilökohtaiset kierrosraportit. Raportit pyrittiin postittamaan viimeistään seuraavana päivänä. Kierrosraportteihin koostettiin pelattavan valtion kaikki tiedot sekä edellisen kierroksen tapahtumat. Näin pelaaja pystyi näkemään antamiensa käskyjen vaikutuksen peliin. Myös yleinen pelitilanne ja kulloisetkin sijoitukset kävivät ilmi raporteista, sillä ne sisälsivät listat kymmenestä parhaiten sotilaallisesti ja kulttuurillisesti pärjäävästä valtiosta. Pelinjohtaja saattoi lisätä kommentteja raportteihin. Myös pelaajan MSG:lle tilittämien maksujen riittävyys näkyi raporteista, mikä oli tärkeää koska tyypillisesti jokainen kierros maksoi erikseen. Kierrosraportit oli kirjoitettu lyhentein, jotta raportit eivät venyisi erittäin pitkiksi. Lyhenneltyjen raporttien tulkinta vaati kuitenkin mielikuvitusta. Esimerkiksi raportin kohta "T/K/125/3" on tulkittavissa: "keskisuuri (K) Arekselle (3) pyhitetty temppeli (T), jonka koristeluun on käytetty 125 yksikköä jalometalleja". Ilman lyhentämistä Ateenan kaltaisen suuren valtion kierrosraportti olisi yli sata sivua.
Pelaajan täytyi huolehtia tuotannosta, kaupasta, diplomatiasta, maa- ja merisodankäynnistä, kulttuurista, taiteesta, filosofiasta ja tieteestä. Myös kreikkalaista mytologiaa edustavat jumalat oli pidettävä suosiollisina. Joka kahdeksas pelikierros käytiin Olympian kisat, joiden aikana ei voinut sotia. Jumalten suosio vaikutti valtioiden menestykseen kisoissa. Erityisen tärkeitä pelissä olivat kaupankäynti ja laivastot. Koska pelin edetessä talous ei pysynyt väestönkasvun perässä, oli alueiden valloittaminen lähes väistämätöntä. Tässä mielessä peli muistuttaakin Civilization-tietokonepelisarjaa.
Paitsi pelinjohtajan kanssa, pelaajat saivat viestitellä myös keskenään, mihin peli kannusti. Pelaajat saattoivat lähettää toisilleen kirjeitä tai soittaa puhelimella. Pelaajien keskeinen diplomatia olikin varsin tärkeässä roolissa. Diplomatian avulla pelaajat saattoivat saada toisistaan kauppakumppanit tai sotilasliittolaiset. Sopimukset – ja niiden pettäminen – kuuluivat pelin viehätykseen. Likaisia keinoja käytettiin, joskin niitä myös halveksuttiin. Olympoksen pelaajat muun muassa lähettivät toisilleen väärennettyjä, toisten pelaajien nimissä lähetettyjä kirjeitä. Esimerkiksi eräässä pelissä tällaisten väärennösten selvitteleminen harhautti pelaajia tarpeeksi, jotta niiden lähettäjä saattoi aloittaa suurhyökkäyksen hämmennyksen turvin. Tunnistaakseen väärennettyjä kirjeitä jotkut pelaajat pyysivät toisiltaan käsialanäytteitä.
Pelin edetessä häviöllä olevat pelaajat jättäytyivät usein pois, jottei heidän tarvitsisi maksaa kierrosmaksuja. Jäljelle jääneiden pelaajien kesken käynnistyi armoton juonittelu, kunnes voittaja tai voittajat olivat selvillä. Peli saattoi kestää hyvinkin pitkään, esimerkiksi kolme vuotta. Pelin saattoi voittaa pääsemällä johtavaksi sotilas- tai kulttuurivaltioksi eli saavuttaa joko "spartalainen sotilasmahti tai Ateenan kulttuuri". Useat parametrit väestöstä jumalten suosioon vaikuttivat voittoehtoihin. Voittaja sai laatia kaikille pelaajille lähetettävän voittojulistuksen. Ne olivat usein voittajan näkökulmasta kirjoitettuja historiikkeja, joissa kerrattiin pelin tärkeimpiä tapahtumia. Pelaajat eläytyivät rooleihinsa vaihtelevalla intensiteetillä, mutta esimerkiksi MSG:n julkaisema Postisoturi-lehti antoi ohjeita ajanmukaisen kreikkalaisen tai roomalaisen nimen valitsemiseen.
Pelin maksut vaihtelivat peleittäin jonkin verran. Esimerkiksi vuonna 1993 pelin aloitusmaksu oli 30 mk (7,3 €). Aloitusmaksun hinnalla pelaaja sai omakseen ohjekirjan ja sai pelata kaksi ensimmäistä kierrosta ilman lisämaksuja. Jokainen lisäkierros maksoi 12 mk (2,9 €). Peli saattoi kestää esimerkiksi 50 kierrosta, joten hintaa yhdelle pelille saattoi kertyä 620 mk (150 €). Aloitus- ja kierrosmaksut vastasivat pelin monimutkaisuutta, joten Olympos oli kalliimpi kuin esimerkiksi Teknocide mutta halvempi kuin Austerlitz. Lisäksi kustannuksia koitui pelaajien keskinäisestä kirjepostista ja puheluista. Rajoitetun kierrosajan takia pelaajat saattoivat suosia 2,10 mk (0,5 €) hintaisia ensimmäisen luokan postimerkkejä toisen luokan 1,60 mk (0,4 €) merkkien sijaan. Myös ulkomailta käsin saattoi osallistua suomalaiseen Olympos-peliin. Kansainvälisille pelaajille oli oma hinnastonsa.
Lihassolu
thumb|Yksi lihassolukalvon (sarcolemma) ympäröimä luurankolihassolu, jossa on useita pitkittäissuuntaisia lihassäikeitä (myofibrilla) sekä muun muassa mitokondrioita ja T-putkijärjestelmiä.
Yhdessä luurankolihaksen lihassolussa voi olla satoja tumia. Ne ovat sijoittuneet pitkin lihassolun pituutta sen reuna-alueille välittömästi lihassolukalvon alle. Jokainen tuma ilmeisesti säätelee autonomisesti omaa aluettaan lihassolussa ja kommunikoi jollakin tavalla saman solun muiden tumien kanssa, jotta lihassolun ominaisuudet säilyisivät yhtenäisinä kauttaaltaan. Joidenkin solun alueiden tumat ovat erikoistuneet tiettyihin tehtäviin esimerkiksi hermolihasliitoksen kohdalla.
Luurankolihaskudoksen lihassolun lihassolukalvon ja tyvikalvon välisessä tilassa on satelliittisoluja, jotka ovat eräänlaisia lepääviä kantasoluja. Satelliittisolut korjaavat vaurioituneita lihassoluja alkamalla ensin jakaantua. Lisääntyneet satelliittisolut muodostavat sitten pitkiä jonoja, joista muodostuu uusi toimintakykyinen lihassolu vaurioituneen tilalle.
Lihassolut ovat pitkiä ja ohuita, pituudeltaan noin 1–400 millimetriä ja paksuudeltaan noin 100 mikrometriä. Yksi luurankolihassolu muodostuu samansuuntaisista 1–2 mikrometrin paksuisista lihassäikeistä, joita 100 mikrometrin paksuiseen lihassoluun mahtuu noin 8 000. Jokaisessa yhden senttimetrin pituisessa poikkijuovaisessa lihassäikeessä on noin 4 500 sarkomeeriä, joista jokaisessa on noin 1 350 lihasfilamenttia.
Sydänlihassolu on pienempi kuin luurankolihassolu, se on usein haarainen, ja siinä on vain yksi tuma. Sydänlihassolu ei myöskään uusiudu, vaan tuhoutunut solu korvautuu sidekudoksella.
Sileä lihassolu on sukkulamainen, ja siinä on vain yksi tuma keskellä solua eikä T-tubuluksia tai mikroskoopilla havaittavaa poikkijuovaisuutta kuten luurankolihassolussa, sillä aktiini- ja myöseenifilamentit eivät ole järjestäytyneet sarkomeereiksi.
Lihaksissa on kahdentyyppisiä lihassoluja, nopeita ja hitaita. Nopeat lihassolut supistuvat lyhimmillään 20 millisekunnissa ja pystyvät tuottamaan enemmän voimaa kuin hitaat lihassolut. Hitaat lihassolut ovat hitaampia mutta kestävämpiä kuin nopeat, ja niiden avulla ihminen suorittaa pitkäkestoiset ja matalatehoiset lihastyöt.
Amaia Romero
Amaia Romero Arbizu (s. 3. tammikuuta 1999 Pamplona, Espanja), tunnetaan myös pelkällä nimellä Amaia Romero, on espanjalainen laulaja. Hän edusti Espanjaa vuoden 2018 Eurovision laulukilpailussa Lissabonissa yhdessä Alfred Garcían kanssa kappaleella "Tu canción".
Biografia
Vuonna 2010 Amaia kilpaili Telecincon lasten talent-kilpailussa nimeltä Cántame una canción
Vuonna 2012 Amaia kilpaili Antena 3:n El Número Uno nimisen talent-kilpailun ensimmäisessä jaksossa.
Vuonna 2017 Amaia koe-esiintyi Operación Triunfo -kilpailun yhdeksännellä tuotantokaudella. 23 lokakuuta hänet valittiin kilpailun "Akademiaan". 29. tammikuuta 2018 kilpailun finaalin "Gala Eurovisión" aikana hän voitti kisan saaden eniten ääniä yleisöltä ja edusti näin ollen Espanjaa vuoden 2018 Euroviisuissa yhdessä Alfredin kanssa kappaleella "Tu canción".
HMS Crusader (H60)
HMS Crusader (viirinumero H60) oli Britannian kuninkaallisen laivaston C-luokan hävittäjä maailmansotien välillä. Alus myytiin Kanadalle, joka otti sen palvelukseen 15. kesäkuuta 1938 River-luokan aluksena HMCS Ottawa.
Valmistus
Alus tilattiin 15. heinäkuuta 1930 vuoden 1930 laivasto-ohjelmassa Portsmouthin telakalta, missä köli laskettiin 12. syyskuuta 1930. Alus laskettiin vesille 30. syyskuuta 1931 ja valmistui 2. toukokuuta 1932. Alus otettiin palvelukseen 15. kesäkuuta 1932 vastaanottotestien päätyttyä.
Palvelus
Alus siirrettiin 27. huhtikuuta huollettavaksi telakalle, mistä alus palasi palvelukseen 30. toukokuuta. Alus oli kotivesillä, kunnes se vielä heinäkuun aikana määrättiin osallistumaan Espanjan rannikon partiointiin. Alus aloitti elokuussa partioinnin Biskajanlahdella. Alus myös evakuoi pakolaisia Espanjan satamista. Se palasi kuukauden lopulla kotimaahan lepoon. Alus avusti syyskuussa taistelulaiva  HMS Royal Oakin koeajoja.
Joulukuussa alus määrättiin lentotoiminnan varmistusalukseksi lentotukialus HMS Courageousille, missä tehtävässä alus oli aina maaliskuun 1937 loppuun. Alus siirrettiin 30. maaliskuuta huollettavaksi Portsmouthin telakalle, mistä se palasi 27. huhtikuuta. Alus määrättiin toukokuussa osallistumaan kuningas Yrjö VI kruunajaisten yhteydessä pidettyyn laivastokatselmukseen Spitheadissä. Alus otti osaa 27. toukokuuta katselmukseen yhdessä 141 muun aluksen kanssa. Katselmuksen jälkeen alus jatkoi Courageousin lennonvarmistustehtävässä huhtikuuhun 1938, vaikka tieto siirrosta Kanadan laivastolle julkistettiin tammikuussa.
Alus siirrettiin 28. huhtikuuta huollettavaksi Sheernessin telakalle, jossa se valmisteltiin siirtoa varten. Alus otettiin palvelukseen 15. kesäkuuta Kanadan laivastossa nimellä HMCS Ottawa sen ollessa edelleen huollettavana.
Luettelo eduskuntaryhmää vaalikauden aikana vaihtaneista kansanedustajista
Luettelo eduskuntaryhmää vaalikauden aikana vaihtaneista kansanedustajista sisältää ryhmänvaihtajat aikajärjestyksessä. Vaalikauden aikana ryhmää vaihtaneet ovat ensimmäisessä listassa. Ne edustajat, jotka ovat siirtyneet vaalien jälkeen suoraan eri eduskuntaryhmään kuulumatta välillä siihen minkä puolueesta ovat tulleet valituiksi, on lueteltu alemmassa luettelossa. Edellisellä vaalikaudella eri ryhmään kuuluneet mutta vaaleissa toisen puolueen listoilta eduskuntaan valitut eivät ole tässä luettelossa.
Suoraan vaalien jälkeen eri ryhmään siirtyneet
Luettelon jäsenet ovat tulleet valituksi toisen puolueen listoilta, mutta liittyneet eduskunnassa eri ryhmään kuin muut puolueen kansanedustajat kuulumatta välillä puolueen omaan eduskuntaryhmään.
Ahvenanmaan maakunnan vaalipiiristä valitut ovat yhdessä RKP:n kanssa muodostaneet Ruotsalaisen eduskuntaryhmän. Heitä ei ole lueteltu alla.
Lähteet
Lähteinä on käytetty pääasiassa eduskunnan kansanedustajamatrikkelia ja kansanedustajien hakupalvelua.
Tähdet, tähdet (4. tuotantokausi)
Tähdet, tähdet -televisiosarjan neljäs tuotantokausi esitettiin MTV3-kanavalla loka–joulukuussa 2017. Kaudella Suomen parhaan esiintyjän -tittelistä kilpailivat Janna, Tomi Metsäketo, Erika Vikman, Elias Kaskinen, Erja Lyytinen, André Linman, Nelli Matula, Mikael Saari, Jannika B ja Veeti Kallio.
Ennen kolmatta jaksoa MTV päätti pudottaa kilpailusta Tomi Metsäkedon hänen ympärillään olleen naisten ahdistelukohun vuoksi.
Kaudella oli uutuutena sääntömuutos edelliskausiin verrattuna: ensimmäinen pudotus nähtiin vasta neljännessä jaksossa, aiemman toisen jakson sijaan.
4. suora lähetys (29.10.2017)
Neljännen jakson teemana oli hiphop. Vierailevana tuomarina jaksossa toimi Paleface.
Jakson päätteeksi kaksi vähiten ääniä saanutta kilpailijaa, Veeti Kallio ja Janna, putosivat kilpailusta.
5. suora lähetys (5.11.2017)
Viidennen jakson teemana oli elokuvamusiikki. Vierailevana tuomarina jaksossa toimi näyttelijä-ohjaaja Tiina Lymi.
Jakson päätteeksi Mikael Saari putosi kilpailusta.
6. suora lähetys (12.11.2017)
Kuudennen jakson teemana oli suomipop. Vierailevana tuomarina jaksossa toimi laulaja-lauluntekijä Maija Vilkkumaa.
Jakson päätteeksi Nelli Matula putosi kilpailusta.
7. suora lähetys (19.11.2017)
Seitsemännen jakson teemana oli euroviisut. Vierailevana tuomarina jaksossa toimi laulaja Krista Siegfrids. Lähetyksessä esiintyi myös Lordi esittäen euroviisuvoittokappaleensa ”Hard Rock Hallelujah”.
Jakson päätteeksi Erika Vikman putosi kilpailusta.
8. suora lähetys (26.11.2017)
Kahdeksannen jakson teemana oli kantri. Vierailevana tuomarina jaksossa toimi laulaja Matti Esko. Soolokappaleidensa lisäksi kilpailijat esittivät myös duetot toistensa kanssa.
Jakson päätteeksi Erja Lyytinen putosi kilpailusta.
9. suora lähetys (3.12.2017)
Yhdeksännen jakson teemana oli musikaalit. Vierailevana tuomarina jaksossa toimi laulaja Saara Aalto.
Jakson päätteeksi André Linman putosi kilpailusta.
10. suora lähetys (10.12.2017)
Neljännen tuotantokauden finaalissa jäljellä olelleet kaksi kilpailijaa esittivät kolme eri kappaletta: yhden aiemmin kaudella esittämänsä kappaleen, yhden oman kappaleensa sekä yhden vapaavalintaisen kappaleen. Vierailevana tuomarina jaksossa toimi edellisen kauden voittanut Pete Parkkonen.
Jakson päätteeksi Elias Kaskinen julistettiin kilpailun voittajaksi. Hän sai 54 prosenttia annetuista äänistä.
Kondrati Rylejev
Kondrati Fjodorovitš Rylejev (29. syyskuuta (J: 18. syyskuuta) 1795 Batovo, Venäjän keisarikunta – 25. heinäkuuta (J: 13. heinäkuuta) 1826 Pietari, Venäjän keisarikunta) oli venäläinen runoilija ja dekabristikapinan johtohenkilöitä.
Virka-ura
Rylejev palveli Venäjän armeijassa nuorena vänrikkinä Napoleonin sodissa vuosina 1814–1818. Tämän jälkeen hänestä tuli siviilioikeuden asessori, jossa virassa hän palveli Pietarin oikeusvirastossa aikalaisten mukaan luotettavasti ja oikeudenmukaisesti. Hän kirjoitti sanomalehtiin arvostelevia runoja. Runoja lukeneet liberaalit salaliittolaiset kutsuivat hänet jäseneksi ja myöhemmin johtajaksi Pohjoinen salaseuraan.
Kirjallinen ura
Hän julkaisi vuosina 1823-1825 Aleksandr Bestuževin kanssa Poljarnaja Zvezda -nimistä vuosikirjaa.
HMS Cygnet
HMS Cygnet (viirinumero H83) oli Britannian kuninkaallisen laivaston C-luokan hävittäjä maailmansotien välillä. Alus myytiin Kanadalle, joka otti sen palvelukseen 17. helmikuuta 1937 River-luokan aluksena HMCS St. Laurent.
Kondrati Rylejev
Kirjallinen ura
Rylejevin runoissa henkii isänmaanrakkautta ja vapauden ihailua. Tunnetuin on kokoelma Dumy (ven. Думы, ’Mietelmiä’), lisäksi merkittävä on esimerkiksi eeppinen runoelma Vojnarovski (ven. Войнаровский). Hänen kootut teoksensa ovat ilmestyneet Pietarissa ja Leipzigissa (1864, laajennettu painos).
Hän oli runoilijana myöhäisklassisti, jonka historiallisia runoelmia pidettiin jo ilmestyessään vanhahtavana.
HMS Cygnet
Palvelus
Valmistuttuaan aluksella testattiin uuden Aerofoil-propellin eroa aiemmin käytössä olleeseen Amiraliteetin malliin, joka kuitenkin osoittautui testeissä tehokkaammaksi. Alus liitettiin Kotilaivaston 2. hävittäjälaivueeseen ja se oli tilapäisesti Länsi-Intian saaristossa. Italian hyökättyä Etiopiaan alus siirrettiin 1935 Punaiselle merelle, mistä se palasi kuusi kuukautta myöhemmin kotimaahan. Alus oli Biskajanlahdella saarronvalvontatehtävissä. Alus korvattiin laivuepalveluksessa  vasta valmistuneella HMS Hunterilla, minkä jälkeen se sijoitettiin 30. syyskuuta 1936 Noren reserviin.
Kondrati Rylejev
Kirjallinen ura
Dekabristikapinassa 14. joulukuuta 1825 Rylejev oli mukana tuomassa sotilaita Senaatinaukiolle. Kapinan kukistuttua hänet vangittiin ja hirtettiin yhdessä neljän muun päätekijän kanssa.
HMS Cygnet
Palvelus
Alus siirrettiin Kanadan laivastolle, joka otti sen palvelukseen huollon jälkeen 17. helmikuuta 1937 Chathamissa nimellä HMCS St. Laurent.
Popular Electronics
Popular Electronics oli Yhdysvalloissa vuosina 1954–1982 ilmestynyt lehti, joka oli alkuvaiheissaan suunnattu elektroniikan harrastajille ja rakentelijoille.
Historia
Lehti oli Ziff Davis -julkaisijan luoma. Yhtiöllä oli harrastelehtiä eri aloille ja Radio & Television News -julkaisu, joka oli radioamatööreille suunnattu ja keskittyi radiotekniikkaan. Radio Newsin päätoimittaja Oliver Read toimi aluksi myös uuden lehden päätoimittajana.
Popular Electronics keskittyi itse koottaviin elektroniikkaprojekteihin. Ensimmäisessä numerossa esiteltiin Heathkit A-7B -vahvistimen kokoaminen rakennussarjasta. Osat projekteihin ostettiin erikseen tai niitä voi tilata postimyynnistä valmiina kitteinä. 1960-luvulla lehdellä oli 400 000 tilaajaa. Rakennusprojekteina olivat mm. mustavalkotelevisio, säteilymittari, elektroninen lämpömittari, transistorivahvistin sähkökitaralle ja VHF-radio lentoliikenteen kuunteluun.
Tammikuun 1975 numerossa esiteltiin Altair 8800 -kotitietokone. Tämä oli merkittävää, koska tätä ennen tietokoneiden rakennussarjat olivat myyneet muutamia satoja kappaleita. Altairia myytiin tuhansia. Paul Allen näytti lehden numeron Bill Gatesille ja he kirjoittivat BASIC-tulkin tietokoneelle ja perustivat Microsoft-yhtiön sitä myymään.
Oliver Perry Ferrell toimi lehden päätoimittajana vuodesta 1956 vuoteen 1971. Häntä seurasi Milton S. Snitzer. Entinen Radio & Television News, myöhemmin Electronics World yhdistettiin lehteen. Vähitellen lehdessä rakenteluohjeet jäivät sivummalle ja se keskittyi enemmän tuote-esittelyihin. Nimeksi muutettiin 1982 Computers & Electronics. Tämä lehti lakkautettiin 1985.
Myöhemmin lehden tuotemerkki myytiin Gernsback Publicationsille, joka julkaisi omaa lehteään samalla nimellä 1989–2000 (entinen Hands-On Electronics, vuodet 2000–2003 Poptronics).
Plottinajokoira
Plottinajokoira (Plott Hound) on yhdysvaltalainen koirarotu, joka kuuluu kotimaassaan ryhmään Hound Group. Se on ollut Pohjois-Carolinan virallinen osavaltiokoira vuodesta 1989 lähtien. FCI ei ole tunnustanut sitä, mutta Pohjoismainen Kennelunioni ja sitä myötä myös Suomen Kennelliitto ovat. SKL-rotumääritelmä on vuodelta 2010.
Ulkonäkö
Päälaelta pyöristynyt kallo on melko tasainen, kuono keskipitkä ja huulet mustat. Kirsu on aina musta. Ainoa sallittu purenta on leikkaava. Silmät voivat olla joko pähkinän- tai tummanruskeat. Korvat ovat melko leveät, keskipitkät ja kauniisti riippuvat. Ylälinja on loivasti laskeva, selkä vahva, lihaksikas ja tasainen. Häntä on melko pitkä, sapelimainen ja vapaasti liikkuva. Karvapeite on sileä, kiiltävä ja yleensä yksinkertainen, mutta joillain koirilla esiintyy myös kaksinkertaista karvapeitettä. Toivotuin väritys on brindle eri sävyissään kelta-, puna- ja ruskeabrindlestä sini- ja mustabrindleen asti. Haalistunut sinertävän harmaa brindle tunnetaan rodulla värityksenä nimeltä maltese. Brindlellä koiralla sallitaan myös musta satula, vaikkei se olekaan yhtä toivottu kuin "puhdas" brindle. Samoin myös yksivärinen musta ja musta brindle-merkein sallitaan. Lisäksi rotumääritelmä mainitsee harvinaisen riistanvärin, joka vaihtelee sävyltään vaaleasta kermasta ja hiekasta punaiseen tai kullankeltaisesta kellertävään tumman ruskeaan. Uroksen säkäkorkeus on 51-63,5 cm ja paino 23-27 kg; nartulla vastaavat mitat ovat 51-58 cm ja 18-25 kg.
Luonne ja käyttäytyminen
Plottinajokoira on älykäs, tarkkaavainen, tasapainoinen, uskollinen ja miellyttämishaluinen. Metsästäessään se on rohkea, kestävä, ketterä, nopea ja sisukas. Sillä on kaksi työskentelytapaa: joko ajaa riista puuhun tai pysäyttää se.
Alkuperä
Rotu polveutuu saksalaisen maahanmuuttajan Johannes Plottin vuonna 1750 mukanaan tuomasta viidestä brindlestä hannoverinvihikoirasta. Hän alkoi metsästää karhuja Pohjois-Carolinan vuoristoalueella, ja hänen poikansa Henry jatkoi hänen jalostustyötään risteyttämällä Saksasta tuotuja koiria paikallisiin ajokoiriin. Plottien perheen mukaan saksalaisia koiria risteytettiin kuitenkin ainoastaan yhden kerran koko jalostuksen aikana toiseen rotuun, georgialaiseen "leoparditäpläiseen karhukoiraan" 1800-luvun alkupuolella.
Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella.
Mesan steela
thumb|Mesan steela [[Louvrella.]] Mesan steela on piirtokirjoitusta sisältävä steela, joka löydettiin Dhibanista Jordaniasta 1860-luvulla. Moabilaista tekstiä sisältävä mustasta basalttikivestä tehty steela on ajoitettu 800-luvun lopulle eaa. Teksti on Moabin kuningas Mesan muistokirjoitus ja siinä kuvaillaan Moabin ja Israelin välisiä sotatoimia ja valtasuhteita, sekä Mesan saavutuksia ja tekoja. Nykyisin steela on Louvrella Ranskan Pariisissa.
Piirteet
Mesan steela on muinaisen Moabin alueelta löytynyt rautakautinen piirtokirjoitus, joka voidaan ajoittaa 800-luvulle eaa. Tässä Moabin kuninkaan Mesan muistokirjoituksessa kuvataan Moabin ja Israelin välisiä sotatoimia ja valtasuhteita sekä kerrotaan Mesan saavutuksista ja teoista. Mesasta kerrotaan myös Heprealaisessa Raamatussa (2. Kun. 3). Sekä Mesan steelassa että Kuninkaiden kirjoissa kuvataan Moabin ja Israelin välistä sotaa, mutta yksityiskohdissa ja sodankäynnin lopputuloksessa on kahden kertomuksen välillä eroja. Kummankin tekstilähteen perusteella Israel hallitsi Moabin aluetta kuningas Omrin aikana, kunnes Moab onnistui irrottautumaan Israelin hallinnasta jossain vaiheessa Omrin kuoleman jälkeen.
Steelan löytövuotena pidetään vuotta 1868, jolloin paikalliset asukkaat näyttivät steelan saksalaiselle lähetystyöntekijä Frederik A. Kleinille Jordanian Dhibanissa (muinainen Dibon). Klein kopioi tekstistä yksittäisiä sanoja ja vei ne asiantuntijoiden nähtäväksi. Piirtokirjoitus herätti kiinnostusta, ja seuraavana vuonna ranskalainen Charles S. Clermont-Ganneau lähetti seurueen valmistamaan jäljennöksen koko tekstistä. Paikalla syttyi kuitenkin taistelu. Seurue joutui pakenemaan, jolloin keskeneräinen jäljennös repeytyi seitsemään osaan. Useat eurooppalaiset halusivat steelan itselleen, ja erinäisten neuvottelujen jälkeen beduiiniheimon päällikkö oli valmis myymään sen saksalaisille. Sillä välin kun kiven myymiseen ja kuljettamiseen liittyviä lupa-asioita selvitettiin, paikalliset asukkaat rikkoivat steelan ja jakoivat palaset keskenään. Clermont-Ganneau sekä britti Charles Warren yrittivät arabiystäviensä avulla kerätä steelan fragmentit takaisin yhteen. He onnistuivat hankkimaan yhteensä 57 palasta, mikä kattoi noin kaksi kolmannesta alkuperäisestä steelasta. Repeytyneen jäljennöksen avulla Clermont-Ganneau liitti palat yhteen ja täydensi kadonneita tekstiosia. Nykyisin Mesan steela on Louvren kokoelmissa Pariisissa.